*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_2023**

**Pentru aprobarea Regulamentului cu privire la organizarea procedurii de selectare, aprobare și implementare a proiectelor de construcţie/renovare/reabilitare a blocurilor sanitare în instituţiile de învăţământ primar, gimnazial şi liceal.**

 În temeiul art. 145 alin. (1) lit. d) din Codul educaţiei al Republicii Moldova, nr. 152/2014 (Monitorul Oficial al Republicii Moldova, 2014, nr. 319-324, art. 634) şi a Legii bugetului de stat pentru anul 2023, nr. 359/2022 (Monitorul Oficial al Republicii Moldova, 2022, nr. 435-437, art. 807), Guvernul **HOTĂRĂȘTE:**

 1. Se aprobă Regulamentul cu privire la organizarea procedurii de selectare, aprobare și implementare a proiectelor de construcţie/renovare/reabilitare a blocurilor sanitare în instituţiile de învăţământ primar, gimnazial şi liceal (se anexează).

 2. Ministerul Educației și Cercetării asigură selectarea instituţiilor de învăţământ primar, gimnazial şi liceal și prezintă anual Guvernului spre aprobare lista instituțiilor de învăţământ primar, gimnazial şi liceal beneficiare de investiții.

 3. Ministerul Infrastructurii și Dezvoltării Regionale, prin intermediul Instituției publice „Oficiul Național de Dezvoltare Regională și Locală” asigură anual evaluarea şi inițierea desfășurării proiectelor de construcţie/renovare/reabilitare a blocurilor sanitare în instituțiile de învăţământ beneficiare ale proiectelor respective, va monitoriza progresul de realizare a proiectelor în instituţiile beneficiare.

 4. Cheltuielile operaționale de implementare a proiectelor de construcţie/renovare/reabilitare a blocurilor sanitare ale instituțiilor de învăţământ primar, gimnazial şi liceal, nu vor depăşi suma de 5,0% din bugetul alocat instituției pentru realizarea acestor măsuri.

 5. Se abrogă Hotărârea Guvernului nr. 453/2020 pentru aprobarea Regulamentului cu privire la organizarea procedurii de implementare a proiectelor de renovare/construcţie a blocurilor sanitare în instituţiile de învăţământ primar, gimnazial şi liceal (Monitorul Oficial al Republicii Moldova, 2020, nr. 165-176 art. 563).

####  6. Prezenta hotărâre intră în vigoare la data publicării.

**PRIM-MINISTRU Dorin RECEAN**

Contrasemnează:

**Ministrul educaţiei şi cercetării Anatolie TOPALĂ**

**Ministra infrastructurii**

**și dezvoltării regionale Lilia DABIJA**

**Ministra finanțelor Veronica SIREȚEANU**